Sähkö-Toyotat saapuvat Uudenkaupungin autotehtaalle – ”Suomen kautta-aikojen suurin trukki-investointi” - Autot - Ilta-Sanomat
Sopimuksen arvo lasketaan useissa miljoonissa euroissa ja se on kertainvestointina Suomen kautta aikojen suurin trukki-investointi.
Julkaistu: 6.9.2018 10:24
Mercedes-Benzejä valmistavalla Uudenkaupungin autotehtaalla ajellaan pian Toyotan sähkötrukeilla.
Toyota Material Handling Finland Oy ja Valmet Automotive Oy ovat tehneet merkittävän sopimuksen sähkötrukkien toimittamisesta Uudenkaupungin autotehtaan sisälogistiikan käyttöön.
Kaupan myötä autotehdas luopuu polttomoottoritekniikkaan perustavasta trukkikalustosta ja käytössä tulee olemaan vain sähkötoimisia trukkeja.
Sähkötoimisissa trukeissa on pidemmät huoltovälit, vähemmän komponentteja ja huoltokohteita sekä huomattavasti pienemmät käyttöenergiakustannukset kuin polttomoottorikäyttöisissä trukeissa. Lisäksi työympäristö paranee pakokaasujen poistumisen myötä ja kokonaisuudessa tehtaan ympäristöpäästöt laskevat.
Lue lisää: Uudenkaupungin autotehtaalla ennätysvauhti
– Sähkökäyttöinen kalusto ja litium-ioniakkutekniikka tuovat autotehtaalle merkittävät, jopa satojen tuhansien eurojen vuosittaiset säästöt trukkien käyttökuluissa. Työturvallisuuden paraneminen ja ympäristöpäästöjen väheneminen tukevat Valmet Automotiven kestävän kehityksen strategiaa, kertoo Valmet Automotiven SCM-toimintojen johtaja Ismo Haaparanta.
Johtaja puolustaa robottien käyttöä Uudessakaupungissa
Kommentti: Juhlitulle johtajalle näytettiin ovea – pari asiaa on jäänyt piiloon Uudenkaupungin autotehtaan myönteisessä julkisuusaallossa